CELEX: 32021D1792
Language: sk
Date: 2021-10-11 00:00:00
Title: Rozhodnutie Rady (SZBP) 2021/1792 z 11. októbra 2021, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

11.10.2021   
               
               
                  SK
               
               
                  Úradný vestník Európskej únie
               
               
                  LI 359/6
               
            
         ROZHODNUTIE RADY (SZBP) 2021/1792
         z 11. októbra 2021,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. marca 2014 prijala rozhodnutie 2014/145/SZBP (1).
                  
               
                     (2)
                  
                  
                     Európska únia neuznáva protiprávnu anexiu Krymu a Sevastopola zo strany Ruskej federácie.
                  
               
                     (3)
                  
                  
                     Od protiprávnej anexie Krymskej autonómnej republiky a mesta Sevastopol Ruská federácia neustále vyvíja úsilie o podrobenie týchto okupovaných území pod svojou vládou. Ruská federácia využíva najmä svoju súdnu moc na utláčanie odporcov protiprávnej anexie Krymu a Sevastopola.
                  
               
                     (4)
                  
                  
                     Niekoľko sudcov, prokurátorov a bezpečnostných dôstojníkov je zodpovedných za presadzovanie ruského práva na protiprávne okupovanom Kryme a v Sevastopole. Tieto osoby prijímajú zaujaté rozhodnutia v mnohých politicky motivovaných trestných konaniach alebo stíhajú proukrajinských aktivistov alebo zintenzívňujú represívnu kampaň proti odporcom protiprávnej anexie.
                  
               
                     (5)
                  
                  
                     Rada sa domnieva, že na zoznam osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2014/145/SZBP by sa malo doplniť osem osôb za ich úlohu pri narúšaní alebo ohrozovaní územnej celistvosti, zvrchovanosti a nezávislosti Ukrajiny.
                  
               
                     (6)
                  
                  
                     Príloha k rozhodnutiu 2014/145/SZBP by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Na zoznam uvedený v prílohe k rozhodnutiu 2014/145/SZBP sa dopĺňajú osoby uvedené v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Luxemburgu 11. októbra 2021
            
               
                  Za Radu
               
               
                  predseda
               
               J. PODGORŠEK
            
         
         
            (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).
      
      
         
            PRÍLOHA
            Na zoznam osôb, subjektov a orgánov uvedený v prílohe k rozhodnutiu 2014/145/SZBP sa dopĺňajú tieto osoby:
            
               
                            
                        
                        
                           Meno
                        
                        
                           Identifikačné údaje
                        
                        
                           Odôvodnenie
                        
                        
                           Dátum zaradenia na zoznam
                        
                     
                           „193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Pohlavie: muž
                           Dátum narodenia 26. 11. 1964
                           Miesto narodenia: Rusko
                           Štátna príslušnosť: ukrajinská, ruská (Únia neuznáva pasy vydané Ruskou federáciou na Kryme)
                           Adresa: 117 Balaklavs’ka St, App 48, Simferopol, Crimea, Ukraine
                        
                        
                           Sudca okresného súdu Kievskij v Simferopole.
                           V politicky motivovaných prípadoch proti odporcom protiprávnej anexie Krymu a Sevastopola prijal viaceré zaujaté rozhodnutia. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Pohlavie: muž
                           Dátum narodenia: 15. 2. 1959
                           Miesto narodenia: Kirgizsko
                           Štátna príslušnosť: ukrajinská, ruská (Únia neuznáva pasy vydané Ruskou federáciou na Kryme)
                           Adresa: 82 Peremohy Ave, App. 343, Simferopol, Crimea, Ukraine
                        
                        
                           Predseda okresného súdu Kievskij v Simferopole.
                           V politicky motivovaných prípadoch proti odporcom protiprávnej anexie Krymu a Sevastopola prijal viaceré zaujaté rozhodnutia. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Pohlavie: muž
                           Dátum narodenia: 6. 5. 1974
                           Miesto narodenia: Beryozovskaya, Danilovsky District, Volgograd Oblast, Russia
                           Štátna príslušnosť: ruská
                           Adresa: Military Prosecutor’s Office of the Southern Military District of the Russian Federation. Pushkinskaya Ulitsa, 72А, Rostov, Rostov Oblast, Russia, 344022
                           Tel.: (+ 7) 8863263-04-67, (+ 7) 8863282-79-68
                        
                        
                           Prokurátor vojenskej prokuratúry Južného vojenského obvodu Ruskej federácie v Rostove na Done.
                           Stíhal proukrajinských aktivistov utláčaných za ich opozíciu voči anexii Krymského polostrova Ruskou federáciou. Na súde v Ruskej federácii podal žalobu proti ukrajinským občanom, ktorí boli násilne presunutí z okupovaného Krymského polostrova. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Pohlavie: muž
                           Dátum narodenia: 5. 2. 1981
                        
                        
                           Vyšetrovateľ osobitných prípadov na prvom vyšetrovacom oddelení, riaditeľstvo pre vyšetrovanie osobitne dôležitých prípadov hlavného vyšetrovacieho výboru, vyšetrovacieho výboru Ruskej republiky pre Krymskú republiku a mesto Sevastopol.
                           Bol zapojený do politicky motivovaných vyšetrovaní trestných činov zameraných proti vodcom Medžlisu krymsko-tatárskeho ľudu, ktorí boli prenasledovaní za ich aktívnu opozíciu proti protiprávnej anexii Krymského polostrova. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Pohlavie: muž
                           Dátum narodenia: 1. 1. 1970 alebo 8. 7. 1963
                           Štátna príslušnosť: ruská
                           Adresa (pracovná): 295034, Simferopol, 13 I. Franko blvd., Crimea, Ukraine
                        
                        
                           Riaditeľ Federálnej bezpečnostnej služby (FSB) na Kryme a v Sevastopole a regionálneho výboru pre boj proti terorizmu.
                           Viedol sily FBS, ktoré zintenzívnili represívnu kampaň proti odporcom protiprávnej okupácie Krymského polostrova Ruskou federáciou. Niektorí proukrajinskí aktivisti zadržiavaní jednotkami FBS pod jeho velením boli násilne presunutí do Krasnodaru a Rostova na Done v Rusku. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Pohlavie: muž
                           Dátum narodenia: 10. 5. 1964
                           Miesto narodenia: Charkov, Ukrajina
                           Štátna príslušnosť: ukrajinská, ruská (Únia neuznáva pasy vydané Ruskou federáciou na Kryme)
                           Adresa: 35 Marshala Zhukova St, App. 53, Simferopol, Crimea, Ukraine or Anhars’ka St, 8 Simferopol, Crimea, Ukraine
                        
                        
                           Podpredseda ústredného okresného súdu v Simferopole a bývalý sudca okresného súdu Kievskij v Simferopole.
                           V politicky motivovaných prípadoch proti odporcom protiprávnej anexie Krymu a Sevastopola prijal viaceré zaujaté rozhodnutia. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Pohlavie: žena
                           Dátum narodenia: 22. 3. 1974
                           Miesto narodenia: Romany, Poltavská oblasť, Ukrajina
                           Štátna príslušnosť: ukrajinská, ruská (Únia neuznáva pasy vydané Ruskou federáciou na Kryme)
                        
                        
                           Sudkyňa Najvyššieho súdu Krymskej republiky.
                           V politicky motivovaných prípadoch proti odporcom protiprávnej anexie Krymu a Sevastopola prijala viaceré zaujaté rozhodnutia. Tým aktívne podporovala konanie a vykonávala politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Pohlavie: muž
                           Dátum narodenia: 11. 11. 1977
                           Miesto narodenia: Voronež, Rusko
                           Štátna príslušnosť: ruská
                           Číslo cestovného pasu, číslo preukazu totožnosti, iné čísla dokladov totožnosti: 03 01 118013
                        
                        
                           Vedúci hlavného vyšetrovacieho oddelenia vyšetrovacieho výboru Ruskej federácie pre Krymskú republiku a mesto Sevastopol.
                           Dohliadal na činnosť výboru v politicky motivovaných prípadoch proti proukrajinským aktivistom utláčaným za ich opozíciu voči protiprávnej anexii a úsilie o obnovenie územnej celistvosti Ukrajiny.
                           Viedol prácu vyšetrovateľov trestných činov a tým aktívne podporoval konania a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           11. 10. 2021“